પ્રશસ્તા પણ ક્લબ અને કીટી પાર્ટીઓમાં જતી. ક્લબના ધનાઢ્યા સભ્યોની અને મોટા મોટા સરકારી અધિકારીઓની પત્નીના સંપર્કમાં આવ્યા બાદ તેને લાગતું હતું કે નિર્જિત સાવ વેદિયો છે ! આખી દુનિયા જ્યારે પૈસાની પાછળ ઘેલી બની છે ત્યારે નિર્જિત પણ સહુના પંથે ચાલે તો એનું શું બગડી જવાનું છે? આ ઘોર કળિયુગમાં ઈમાનદારની કદર કરનારું કોણ? સમાજ નગુણો છે ત્યારે અને બલિદાનની મૂર્તિઓને વગર મોતે મરવું પડ્યું એનું લોકોને ક્યારેય દુઃખ નથી હોતું! થોડોક સમય શોક દર્શાવી, શ્રદ્ધાંજલિઓ આપી પોતાનું કર્તવ્ય પૂરું થયાનો આ દુનિયાના લોકો સંતોષ લે છે! નિર્જિતે આ વાત સમજી લેવી જોઈએ.